**D E C I Z I A NR. 2396**

 **din 12.12.2023**

1. **Datele de identificare a persoanei juridice:**

 Conform evidenţelor instituţiei noastre, **ALPHA GAMES S.R.L.** cu sediul în Mun. Tecuci, str. Libertăţii, nr. 5, bl. L1, ap. 4, jud. Galaţi, CUI: 25238670, organizatoare de jocuri de noroc tip slot machine în baza licenței de organizare având seria L1190295H001026, valabilă de la 01.10.2019, acordată în conformitate cu prevederile O.U.G. nr. 77/2009, privind organizarea şi exploatarea jocurilor de noroc, aprobată cu modificările și completările ulterioare prin Legea nr. 246/2010, cu modificările și completările ulterioare.

1. **Obiectul deciziei:**

Comitetul de Supraveghere a luat act de nota direcției de specialitate nr. 78934/DGAJN/SASLOP/07.12.2023privind propunerea de a se constata situația mijloacelor de joc tip slot-machine în urma interogării bazei de date, respectiv **revocarea de drept a licenţei de organizare** **a jocurilor de noroc tip slot-machine** nr. L1190295H001026, întrucât începând cu data de **01.12.2023**, numărul mijloacelor de joc tip slot-machine şi implicit al autorizaţiilor de exploatare a jocurilor de noroc tip slot-machine deţinute de **ALPHA GAMES SRL** a scăzut sub numărul minim de 75.

1. **Motivul de fapt:**

Cu adresa nr. 76841/28.11.2023 **ALPHA GAMES S.R.L.** a notificat faptul că nu mai achită un număr de 23 mijloace de joc tip slot machine, pentru care Comitetul de Supraveghere, ȋn şedinţa din data de 08.11.2023, a acordat autorizaţii de exploatare a jocurilor de noroc tip slot machone, fapt pentru care, începând cu data 01.12.2023, operatorul economic mai deţine un număr de 55 autorizaţii de exploatare a jocurilor de noroc tip slot-machine valabile.

În conformitate cu prevederile art. 15 alin. (6) lit. a) din O.U.G. nr. 77/2009, cu modificările şi completările ulterioare şi ale art. 74 alin. (3) din Anexa 1 la H.G. nr. 111/2016, începând cu 01.12.2023 a intervenit revocarea de drept a licenţei de organizare a jocurilor de noroc tip slot-machine, ca efect al legii, emisă în favoarea **ALPHA GAMES SRL.,** întrucât aceasta nu mai deţinea numărul minim de 75 mijloace de joc autorizate necesare pentru menţinerea licenţei de organizare a jocurilor de noroc tip slot-machine.

1. **Ţinând seama de:**
* Ordonanţa de Urgenţă a Guvernului nr. 77/2009 privind organizarea şi exploatarea jocurilor de noroc, aprobată prin Legea nr. 246/2010, cu modificările şi completările ulterioare;
* Hotărârea Guvernului nr. 111/2016 pentru aprobarea Normelor metodologice de punere în aplicare a Ordonanţei de Urgenţă a Guvernului nr. 77/2009 privind organizarea şi exploatarea jocurilor de noroc şi pentru modificarea şi completarea Hotărârii Guvernului nr. 298/2013 privind organizarea şi funcţionarea Oficiului Naţional pentru Jocuri de Noroc şi pentru modificarea Hotărârii Guvernului nr. 870/2009 pentru aprobarea Normelor metodologice de aplicare a Ordonanţei de Urgenţă a Guvernului nr. 77/2009 şi pentru abrogarea Hotărârii Guvernului nr. 870/2009 privind organizarea şi exploatarea jocurilor de noroc;
* Decizia Prim-Ministrului nr. 457/2023 pentru completarea Deciziei nr. 295/2021 privind numirea membrilor Comitetului de Supraveghere al Oficiului Naţional pentru Jocuri de Noroc cu modificările şi completările ulterioare;
* Ordonanţa de Urgenţă a Guvernului nr. 20/2013 privind înfiinţarea, organizarea şi funcţionarea Oficiului Naţional pentru Jocuri de Noroc şi pentru modificarea şi completarea Ordonanţei de Urgenţă a Guvernului nr. 77/2009 privind organizarea şi exploatarea jocurilor de noroc, aprobată cu modificări şi completări prin Legea nr. 227/2013, cu modificările şi completările ulterioare;
* Hotărârea Guvernului nr. 298/2013 privind organizarea şi funcţionarea Oficiului Naţional pentru Jocuri de Noroc, cu modificările şi completările ulterioare;
* Legea contenciosului administrativ nr. 554/2004, cu modificările şi completările ulterioare.
1. **În temeiul prevederilor:**
* Art. 17 alin. (9) din O.U.G. nr. 77/2009;
* Art. 15 alin. (6) lit. a) din O.U.G. nr. 77/2009;
* Art. 74 alin. (3) din Anexa 1 la H.G. nr. 111/2016
* Art. 7 alin. (1) lit. b) din O.U.G. nr. 20/2013
* Art 12. alin. (2) din O.U.G. nr.77/2009

 Comitetul de Supraveghere întrunit în şedinţă în data **12.12.2023**

 **DECIDE:**

 **Art.1.** Întrucât începând cu data de **01.12.2023**, numărul mijloacelor de joc tip slot-machine şi implicit al autorizaţiilor de exploatare a jocurilor de noroc tip slot-machine, deţinute de **ALPHA GAMES S.R.L**., a scăzut sub numărul minim de **75**, prevăzut de art. 15 alin. (6) lit. a) din O.U.G. nr. 77/2009, se întrunesc condiţiile privind **revocarea de drept**, începând cu data de **01.12.2023**, a **Licenţei de organizare a jocurilor de noroc tip slot-machine** nr. L1190295H001026 emisă în favoarea **ALPHA GAMES S.R.L**. cu sediul în Mun. Tecuci, str. Libertăţii, nr. 5, bl. L1, ap. 4, jud. Galaţi, CUI: 25238670.

 **Art. 2.** Constată încetarea valabilităţii tuturor autorizaţiilor de exploatare a jocurilor de noroc tip slot-machine emise în favoarea **ALPHA GAMES S.R.L.**, în baza art.1 din prezenta decizie şi în conformitate cu prevederile art. 12 alin. (5) din Ordonanţa de Urgenţă a Guvernului nr. 77/2009.

 **Art. 3 ALPHA GAMES S.R.L**.**,** este obligată să achite diferenţa rămasă de plată din taxa anuală aferentă autorizaţiilor de exploatare a jocurilor de noroc, în conformitate cu prevederile art. 17 alin. (9) din Ordonanţa de Urgenţă a Guvernului nr. 77/2009.

 **Art. 4.**

 **(1)** Împotriva acesteia **ALPHA GAMES S.R.L.** poate formula plângere prealabilă conform art. 7 din Legea nr. 554/2004 a contenciosului administrativ, în termen de 30 de zile de la data comunicării acesteia.

 **(2)** Potrivit art. 8 din Legea nr. 554/2004 a contenciosului administrativ, persoana vătămată, nemulțumită de răspunsul primit la plângerea prealabilă, poate sesiza instanța de contencios administrativ competentă, pentru a solicita anularea în tot sau în parte a prezentei decizii.

 **Art.5.** Oficiul National pentru Jocuri de Noroc va comunica prezenta decizie **ALPHA GAMES S.R.L.** şi **Administratia Judeteana A Finantelor Publice Galati.**

|  |
| --- |
|  **PREŞEDINTE,** **Gheorghe-Gabriel GHEORGHE**  |